อยากทราบว่า เดือนนี้ประจำเดือนมาวันที่14มกราคมแร้วอ่ะค่ะ พอวันที่24ก้อมาอีกรอบค่ะ เปนอะไรมั้ยค่ะ กินยาคุมของแอนนาแล้วก้อฝังเข็มค่ะ
สวัสดีครับ ปกติถ้าฝังเข็มยาคุมกำเนิดอยู่แล้ว จะไม่แนะนำให้รับประทานยาคุมกำเนิดนะครับ เพราะในยาที่ฝังไว้จะปลดปล่อยฮอร์โมนออกมาเรื่อยๆอยู่แล้ว การรับประทานยาคุมกำเนิดเพิ่มจะยิ่งไปทำให้ระดับฮอร์โมนสูงเกินไป จนเกิดผลข้างเคียง อาทิเช่นปวดศีรษะ คลื่นไส้วิงเวียน ปวดหน้าอก อารมณ์แปรปรวน ความดันโลหิตสูง เพิ่มความเสี่ยงการเกิดลิ่มเลือดอุดตัน มะเร็งเต้านม เป็นต้นครับเบื้องต้น หากมีการฝังเข็มยาคุมกำเนิดอยู่แล้ว ขอแนะนำให้หยุดยาคุมแอนนา ครับ ส่วนเรื่องประจำเดือนที่มาไม่ตรงรอบเดือน แม้ว่าอาจจะเป็นผลจากยา แต่ก็อาจเกิดจากสาเหตุอื่นได้เช่นกัน อาทิเช่น1. ฮอร์โมนไม่สมดุล เช่น มีการใช้ยาคุมกำเนิด2. ภาวะแทรกซ้อนจากการตั้งครรภ์3. โรคติดเชื้อทางเพศสัมพันธ์4. เนื้องอกในมดลูกด้วยสาเหตุของโรคที่แตกต่างกัน จึงควรไปพบคุณนรีเวช เพื่อรับคำปรึกษาและทำการตรวจวินิจฉัยและรักษาที่ถูกต้องต่อไปครับ